b'\n_START_ARTICLE_\nDvanajst bogov Olimpa\n_START_PARAGRAPH_\nV starogr\xc5\xa1ki religiji in gr\xc5\xa1ki mitologiji so olimpska dvanajsterica glavna bo\xc5\xbeanstva gr\xc5\xa1kega panteona, kamor so obi\xc4\x8dajno \xc5\xa1teti Zevs, Hera, Pozejdon, Demetra, Atena, Apolon, Artemida, Ares, Afrodita, Hefajst, Hermes in Hestija ali Dioniz.\n_START_SECTION_\nKoncept\n_START_PARAGRAPH_\nOlimpska dvanajsterica, znanih tudi kot dodekateon (gr\xc5\xa1ko: \xce\x94\xcf\x89\xce\xb4\xce\xb5\xce\xba\xce\xac\xce\xb8\xce\xb5\xce\xbf\xce\xbd, \xce\xb4\xcf\x8e\xce\xb4\xce\xb5\xce\xba\xce\xb1,  d\xc5\x8ddeka , "svanajst" in \xce\xb8\xce\xb5\xce\xbf\xce\xaf, theoi, "bogovi") , so bili glavna bo\xc5\xbeanstva gr\xc5\xa1kega panteona, ki so prebivali na vrhu mitske gore Olimp.  V vojni bogov, v kateri je Zevs s svojimi brati in sestrami premagal Titane, so si izborili premo\xc4\x8d._NEWLINE_Koncept "dvanajstih bogov" je starej\xc5\xa1i od vseh ohranjenih gr\xc5\xa1kih ali rimskih virov.  Bogovi se v Homerjevih epih sestajajo na zborih, vendar je prva anti\xc4\x8dna omemba verskih obredov olimpijcev v Homerjevi hvalnici Hermesa. Gr\xc5\xa1ki kult dvanajstih olimpijcev je znan vse od 6. stoletja pred na\xc5\xa1im \xc5\xa1tetjem v Atenah in verjetno ni bilo ni\xc4\x8d podobnega v mikenskem obdobju. Oltar dvanajstih bogov v Atenah je obi\xc4\x8dajno ume\xc5\xa1\xc4\x8den v vladavino arhona Pezistrata mlaj\xc5\xa1ega v 522/521 pr. n. \xc5\xa1t._NEWLINE_V anti\xc4\x8dni gr\xc5\xa1ki religiji so "olimpski bogovi" in "kult dvanajstih bogov" pogosto razli\xc4\x8dna pojma.\n_START_SECTION_\n\xc4\x8clani\n_START_PARAGRAPH_\n\xc5\xa0tevilo dvanajst je dokon\xc4\x8dno, bile pa so razlike, katera bo\xc5\xbeanstva so mi\xc5\xa1ljena. V umetnosti in poeziji so najpogosteje upodobljeni  Zevs, Hera, Pozejdon, Demetra, Atena, Apolon, Artemida, Ares, Afrodita, Hefajst, Hermes in Hestija ali Dioniz._NEWLINE_Had, znan v elevzinijah kot Pluton ("bogati"), obi\xc4\x8dajno ni bil vklju\xc4\x8den med olimpijce, ker je njegovo bivali\xc5\xa1\xc4\x8de podzemlje. Platon povezuje dvanajst olimpijcev z dvanajstimi meseci, kar pomeni, da je \xc5\xa1tel Plutona za enega od dvanajstih, zadnji mesec naj bi bil posve\xc4\x8den njemu in duhovom mrtvih.  Platon je v svojem delu Faidros izklju\xc4\x8dil Hestijo s seznama dvanajstih bogov. _NEWLINE_Pri Olimpiji je bilo \xc5\xa1est oltarjev, posve\xc4\x8denih \xc5\xa1estim parom bogov: Zevs in Pozejdon, Hera in Atena, Hermes in Apolon, Harite in Dioniz, Artemida in Alfej in Kronos in Rea. Zgodovinar Herodot navaja, da je bil v\xc4\x8dasih med dvanajsterico vklju\xc4\x8den  Heraklej. Na Kosu sta dvanajsterici dodana Heraklej in Dioniz in ne Ares in Hefajst.  Za Pindarja, Bibliotheca in Herodorja Heraklej ni eden od dvanajst bogov, ampak tisti, ki je ustanovil njihov kult. Lukijan (2. stoletje) vklju\xc4\x8duje Herakleja in Asklepija v dvanajsterico, ne da bi pojasnil, katera dva sta jima morala odstopiti mesto._NEWLINE_Heba, Helij, Selena, Eos, Eros in Perzefona so \xc5\xa1e drugi pomembni bogovi in boginje, ki so v\xc4\x8dasih vklju\xc4\x8deni v skupino dvanajstih. Eros je pogosto upodobljen skupaj s preostalimi dvanajstimi, posebej njegova mati Afrodita, vendar obi\xc4\x8dajno ni bila med dvanajstimi bogovi._NEWLINE_Rimski pesnik Enij primerja z rimskimi bogovi (Dii Consentes) kot \xc5\xa1est mo\xc5\xa1kih in \xc5\xbeensk , ohranja prostor Vesti (gr\xc5\xa1ki Hestiji), ki je igrala klju\xc4\x8dno vlogo v rimski religiji kot dr\xc5\xbeavna boginja, ki jo vzdr\xc5\xbeujejo Vestalke.'